नेपाल भ्रमणमा रहेका चाइना इन्स्टिच्युट अफ कन्टेम्पोररी इन्टरनेसनल रिलेसन्स (सीआईसीआईआर) का अध्यक्ष डा. जी चेईले राजधानीमा बुधबार पत्रकारसँग भने, ‘हामी आशा गर्छौं, राष्ट्रपतिको भ्रमणका बेलामा नेपालमा राजनीतिक स्थायित्व हुनेछ । नेपालले राष्ट्रपतिको भ्रमणको सफलता सुनिश्चित गर्न पर्याप्त गृहकार्य गर्नुपर्छ । त्यस अलावा नेपालले चीनका सम्बन्धित मन्त्रालयसँग सघन सम्पर्कमा रही काम गर्नुपर्नेछ ।’
